02/05/2012 | Administración LocalMunicipal
Narón
Intervención
Edicto aprobación definitiva modificacións á ordenanza fiscal número 12 reguladora da taxa por licenzas de apertura de establecementos

O abeiro do disposto no parágrafo cuarto do artigo 17 do RDL 2/2004, de 5 de marzo que aproba o texto refundido da lei reguladora das facendas locais, procédese á publicación do texto íntegro das modificacións á ordenanza fiscal nº 12 reguladora da taxa por licenzas de apertura de establecementos, aprobadas polo Concello- Pleno do Concello de Narón en data 23 de febreiro de 2012. De conformidade co previsto na lexislación vixente contra o acordo descrito no parágrafo anterior, poderán os interesados interpoñer directamente o recurso contencioso- administrativo, no prazo de dous meses contados a partir do día seguinte ao de publicación deste Edicto. Poderán así mesmo interpoñer calquera outro que estimen axeitado. PRIMEIRO: Aprobar a modificación do nome da Ordenanza Fiscal nº 12 reguladora da taxa por licenzas de apertura de establecementos, do seguinte xeito: SEGUNDO: Modificar os seguintes artigos, quedando a súa redacción: No uso das facultades concedidas polos artigos 133.2 e 142 da Constitución e polo artigo 106 da Lei 7/85, do 2 de abril, reguladora das bases do réxime local, e de conformidade co disposto na Lei reguladora das facendas locais, este Concello establece a taxa por licenza de apertura e verificación de establecementos, que se rexerá pola presente ordenanza fiscal. Artigo 2.1: Constitúe o feito impoñible da taxa a actividade municipal, tanto técnica como administrativa, tendente a verificar se os establecementos industriais e mercantís reúnen as condicións de traquilidade, sanidade e salubridade e calquera outra esixida polas correspondentes ordenanzas e regulamentos municipais ou xerais para o seu normal funcionamento, como orzamento necesario e previo para o outorgamento por este Concello da licenza de apertura á que se refire o artigo 22 do Regulamento de servizos das corporacións locais.1. Percibirase a taxa e nace a obrigación de contribuír, cando se inicie a actividade municipal que constitúe o feito impoñible. Para este efecto, entenderase iniciada esta actividade na data de presentación da oportuna solicitude da licenza de apertura, ou na data de presentación dunha comunicación previa ou declaración responsable cando se trate de actividades non suxeitas á autorización ou control previo.2. Cando a apertura tivese lugar sen ter obtido a oportuna licenza, ou sen a presentación de comunicación previa ou declaración responsable, a taxa percibirase cando se inicie efectivamente a actividade municipal conducente a determinar se o establecemento reúne ou non as condicións esixibles, con independencia da iniciación do expediente administrativo que poida instruírse para autorizar a apertura do establecemento ou decretar o seu peche, se non fose autorizable esta apertura.3. A obrigación de contribuír, unha vez nacida, non se verá afectada, de xeito ningún, pola concesión licenza condicionada á modificación das condicións do establecemento, nin pola renuncia ou desistimento do solicitante unha vez concedida a licenza.1.- As persoas interesadas no desenvolvemento de actividades nun establecemento industrial, comercial ou análogo deberán presentar no Concello a solicitude de licenza, a comunicación previa ou declaración responsable non impresos habilitados ao efecto pola administración municipal, especificando a actividade ou actividades que pretenda desenvolver no local e aboando a autoliquidación pertinente.2.- Se despois de efectuada a solicitude de licenza de apertura, ou presentada a comunicación previa ou a declaración responsable se varía ou amplía a actividade do local, se alteran as condicións proxectadas ou se amplía o local, estas modificacións deberán comunicarse á administración municipal, coas mesmas características do número anterior.3.- Se no proceso de comprobación que realicen os servizos técnicos se detecta que a actividade que se pretende desenvolver non corresponde coa solicitude de licenza, comunicación previa ou declaración responsable, o interesado, de ser o caso, practicará a liquidación complementaria que proceda.4.- Unha vez concedida a licenza de apertura ou cursada a visita de inspección ao local no que quede comprobado o cumprimento da normativa esixible practicarase a liquidación definitiva da taxa que proceda. Narón, 16 de abril de 2012 O Alcalde José Manuel Blanco Suárez